Kirjaväite: Billin pelko romutti Hillary Clintonin varapresidenttihaaveet | Ulkomaan uutiset | Iltalehti.fi
Kirjaväite:
Billin pelko romutti Hillary Clintonin varapresidenttihaaveet
Torstai 29.10.2009 klo 20.04
Bill Clinton oli ratkaiseva este sille, ettei Hillary Clintonista tullut Barack Obaman varapresidenttiehdokasta, väittää Obaman kampanjapäällikön tekemä kirja.
Obaman taustajoukot pelkäsivät, että Bill Clinton sekaantuisi politiikkaan Hillaryn välityksellä. (EPA)
Kampanjapäällikkö David Plouffen mukaan Hillary oli mukana ehdokaspohdinnoissa aivan viime metreille saakka, koska häntä pidettiin taitavana ja vaikutusvaltaisena.
- Hän oli pätevä, hänestä olisi ollut apua kongressissa, hänellä oli kansainvälisiä kontakteja ja hän oli käynyt koko ruljanssin läpi ennenkin, vaikka toki eri roolissa. Obaman mielestä hänellä oli älyä, kuria ja sinnikkyyttä, Plouffe kirjoittaa teoksessaan "Audacity to Win". Otteita kirjasta julkaistaan Time-lehden seuraavassa numerossa.
Obama taustajoukkoineen kuitenkin oli hyvin huolestunut siitä, alkaisiko Bill Clinton sekaantua politiikkaan sekä presidentin ja varapresidentin suhteisiin. Kysymykset Billin roolista ratkaisivat lopulta sen, että Obama päätyi valitsemaan Joe Bidenin.